








Жергілікті бюджет қаражаты есебінен жергілікті бюджеттен
қаржыландырылатын ұйымдар қызметкерлерінің лауазымдық
айлықақыларына ынталандыру үстемеақыларын белгілеу туралы


Қазақстан Республикасы Үкіметінің 2015 жылғы 31 желтоқсандағы №1193 «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» қаулысының 5-тармағының 3) тармақшасына және 2026 жылғы 17 маусымдағы аудандық бюджет қаражаты есебінен қаржыландырылатын ұйымдар қызметкерлерінің лауазымдық айлықақыларына ынталандыру үстемақыларын белгілеу жөніндегі жұмыс тобы отырысының хаттамасына сәйкес, Астрахан аудандық мәслихаты ШЕШІМ:
1. Жергілікті бюджет қаражаты есебінен Астрахан ауданының жұмыспен қамту және әлеуметтік бағдарламалар бөлімінің «Отбасын қолдау орталығы» коммуналдық мемлекеттік мекемесінің қызметкерлеріне лауазымдық айлықақының 25 пайыз мөлшерінде ауылдық жерде жұмыс істегені үшін үстемақы және лауазымдық айлықақының 30 пайыз  мөлшерінде ынталандыру үстемақысы белгіленсін.
2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі және 2026 жылғы 1 қазаннан бастап туындаған құқықтық қатынастарға қолданылады.








	




